மல்டிஸ்ட்ரடா 950 மாடலில் மல்டிஸ்ட்ரடா 1200 மற்றும் மல்டிஸ்ட்ரடா எண்டுரோ மாடல்களின் வடிவம் தான் பயன்படுத்தப்பட்டுள்ளது. ஒற்றை புகைபோக்கி, ஹாலோஜென் முகப்பு விளக்கு என சில வேறுபாடுகளை மட்டுமே இந்த மாடல் பெற்றுள்ளது. இந்த மாடலில் 937 cc கொள்ளளவு கொண்ட L-ட்வின் என்ஜின் பொருத்தப்பட்டுள்ளது. இது 115PS @ 9000rpm திறனையும் 96.2Nm @ 7750rpm இழுவைதிறனையும் வழங்கும். இந்த மாடலில் ABS மற்றும் டிராக்சன் கண்ட்ரோல் ஆகியவை கொடுக்கப்பட்டுள்ளது. மேலும் இந்த மாடல் ஸ்போர்ட், டூரிங், அர்பன் மற்றும் என்டுரோ என நான்கு டிரைவிங் மோடுகளையும் கொண்டுள்ளது.